text: Mand ville skyde ekskone
  04 april 2010 kl. 06.05
  En 58-årig mand fra Sønderborg er søndag blevet varetægstfængslet frem til den 28. april. Han er sigtet for i flere sms'er at have truet sin ekskone med at skyde hende. Han blev søndag fremstillet i grundlovsforhør.
   
  Da politiet opsøgte manden i hans lejlighed viste det sig, at han både var i besiddelse af et jagtgevær og ammunition, men at han manglede en våbentilladelse, oplyser vagtchefen for Syd- og Sønderjyllands politi i Esbjerg.
  